אנה פרומצ'נקו

אנה פרומצ'נקו (נולדה ב-11 בינואר 1954) היא אמנית ישראלית, העוסקת בציור, בפיסול, באומנות מיצב ובצילום.

==ביוגרפיה==
אנה פרומצ'נקו נולדה ברומניה בשם אנה פיש. אימה, רחל-אלה, הייתה רופאה ואביה, יהודה, היה מהנדס. לאנה אח אחד. בגיל 7 עלתה המשפחה לישראל והתיישבה בגבעתיים.

בגיל 16 החלה ללמוד אומנות בבית הספר לאומנות ״קלישר״ בתל אביב מייסודו של אריה מרגושילסקי. בצה"ל שירתה כספרנית בספריית מטכ"ל. בתום שירותה הצבאי פנתה ללימודי תואר ראשון בתולדות אמנות וקולנוע וטלוויזיה באוניברסיטת תל אביב והחלה לעסוק באמנות. לאורך השנים הציגה פרומצ'נקו את עבודותיה בגלריות ובמוזיאונים שונים בישראל ומחוצה לה, ביניהם: ״מוזיאון פתח תקווה לאמנות״; ״המוזיאון העירוני״ ברמת גן; גלריה ״מקום לאומנות״ בתל אביב; גלריה ״החללית״ בתל אביב; גלריה "אלפרד״ – מכון שיתופי לאומנות ותרבות בתל אביב; גלריה ״בית האומנים״ בתל אביב ובראשון לציון; גלריה ״הסדנה לאומנות״ ביבנה; SDAI ״המכון לאומנות מודרנית״, סן דייגו; Kyoto Municipal Museum Of Art קיוטו, יפן.

בשנים 1985–1991 הצטרפה למיזם של קורינה הסופרת - מפעל הילא"י - מושבות אומנים בין לאומיות במעלות תרשיחא ובמצפה רמון, שאירחו מאות יוצרים מהארץ ומהעולם במטרה לעודד דו-קיום לאומי באמצעות אומנות.
בשנים 1991–2010 כיהנה כחברת הוועד המנהל בעמותת "בימת קדם", שהפעילה תיאטרון והוצאת הספרים בשם זהה.
בשנים 2005–2017 כיהנה כחברת הוועד המנהל בעמותת ״הכיוון מזרח״ - כתב עת לספרות, לתרבות ולאומנות.
בשנים 1994–2007 כיהנה פרומצ'נקו בתפקיד מנכ"לית מגזין הרכב ""אוטו" וניהלה את ההוצאה לאור של המגזין ואת אתר האינטרנט שלו. נוסף על כך הפיקה את תוכנית הטלוויזיה "אוטו בראש" אשר שודרה בערוץ הספורט בשנים 2001–2002. החל משנת 2007 מכהנת בתפקיד נשיאת קבוצת "אוטו".

בשנת 1979 נישאה אנה לדני פרומצ'נקו ולהם שני ילדים.

==על יצירתה==
מתוך דבריו של האוצר ניר הרמט על עבודותיה של פרומצ׳נקו:

"אנה בוחנת בעבודתה את הקשר בין החזות של דימויים ודמויות למטא-פיזיקה שלהם. העבודות בוחנות את הקשר שבין מסמן למסומן ומבקשות לערער את תבניות הידע המוכרות.

הצבת האובייקטים ופיזורם בקומפוזיציה על גבי הקנבס או הנייר נועדו לשבש את אבחנת והבנת המציאות של הצופה ולהרחיב אותן. האובייקטים מבקשים להסיט את הצופה בעבודה מההיגיון הראשוני שלה.

זוהי שפה ציורית הפועלת במקביל בשני מישורים - מחד, האובייקטים המצוירים מוכרים ומתיישבים על תבניות ידע קודמות המאפשרות זיהוי מיידי, ומאידך, זהו ציור הנושא תחבולה אשר מפירה את עיקרון ההמשכיות והידע ההגיוניים ויוצרת לעצמה מנגנון של קטיעת הרצף. האובייקטים המושאלים מן המציאות משמשים כקטליזטור על מנת להנכיח מצבים מנטליים, להאיר רגע פרוזאי ולהפוך אותו לרוחני, לנשגב. במידה רבה זוהי פנטזיה המכחישה את עצמה.

העבודות מחלצות את האובייקטים מהקשרם האמיתי, משבש את הייצוג של המציאות, מפקיע את הדימוי ממשמעותו ומציע מבט אחר, סימבולי, על דימוי אשר במבט ראשון נראה בנאלי – מנורה, כיסא, דמויות, מקטעי מציאות. אך למעשה הציור מתאר תפיסת עולם, מנגנון פנימי של הרעיון עצמו, לא של זה הנראה לעין."

== גלריית תמונות ==
{| align=center
|<gallery widths="200px" heights="180px" perrow="4">
תמונה:האלופה הנעלמת.jpg|האלופה הנעלמת טכניקה מעורבת על בד 110 על 160 סמ 2015
תמונה:היושב ראש.jpg|היושב ראש אקריליק על בד 170 עלך 200 סמ 2015
תמונה:ללא כותרת הדפסת הזרקת דיו של דימוי דיגיטאלי קופסת אור.jpg|ללא כותרת הדפסת הזרקת דיו של דימוי דיגיטלי קופסת אור
תמונה:מה קורה אחי פסל עץ מצופה חול ים 100 על 190 סמ 2017.jpg|מה קורה אחי פסל עץ מצופה חול ים 100 על 190 סמ 2017
תמונה:|
תמונה:|
תמונה:|
תמונה:|
תמונה:|
תמונה:|
תמונה:|
</gallery>
|}

==תערוכות יחיד נבחרות==
* 2012 - ״לא נעלמת״, גלריה "פעילה", יפו. אוצרת: שרי גולן.
* 2015 - "חפץ. לב", ״מקום לאמנות״, תל אביב. אוצרת: שרי גולן.
* 2017 - "מה קורה אחי", ״בית האומנים״, תל אביב. אוצר: אריה ברקוביץ'.
* 2020 - “245” גלריה ברוורמן תל אביב, אוצר: יאיר ברק.

==תערוכות קבוצתיות נבחרות==

==קישורים חיצוניים==

* 
* מחוץ למסגרת, על הציור "העקידה" בתערוכת ״אחיזה״ בגלריה ״החללית״, מוסף ׳גלריה׳ בעיתון הארץ, 18 בספטמבר 2014.
* קציעה עלון, [https://www.erev-rav.com/archives/37547 האלופה (או: דיוקן של כוח שהוא דיוקן של כאב), על הציור "האלופה הנעלמת", בתערוכה "אשת חיל"], באתר ערב רב, 5 ביוני 2015.
* חוה ברונפלד־שטיין, [https://www.erev-rav.com/archives/37513 "אשת חיל" – אתוס, ארוס, טנטוס, על הציור "האלופה הנעלמת" בתערוכה ״אשת חיל״], באתר ערב רב, ביוני 2015.
* סמדר שפי, [https://www.smadarsheffi.com/?p=7671 טקסט התערוכה "מה קורה אחי"], פורסם באתר ״החלון״, 10 ביולי 2017.
* אריה ברקוביץ', [https://www.haaretz.co.il/gallery/art/exibitions/event-1.4216738?fbclid=IwAR2EWFW3lvaKUanwXqD8JfM99O69_9SEkvJpuqamcJN_jaSckaJnwo2r3Vo מתוך הטקסט לתערוכה "מה קורה אחי?", ״בית האומנים״ תל אביב], באתר הארץ, יולי 2017
* ענת מנדיל, [https://www.erev-rav.com/archives/49996?fbclid=IwAR1KdBSddqH0vE2JQN6oPdgvVaSXJN-m7uy-jXNfjQlMrqXyPQUaiPFSDtI אקטיביזם אוצרותי בתערוכה ״נשים יוצרות מציאות – מחווה לוותיקות העיר ראשון לציון״], באתר ערב רב, 18 ביוני 2019

קטגוריה:אמניות ישראליות
קטגוריה:ציירות ישראליות
קטגוריה:ציירים ישראלים
קטגוריה:פסלות ישראליות
קטגוריה:פסלים ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות בשנות ה-1960
קטגוריה:עולים בשנות ה-1960
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1954
קטגוריה:ישראלים שנולדו ב-1954